**ADATKEZELÉSI TÁJÉKOZTATÓ**

**- a Jegyző által az óvodaköteles gyermekekről vezetett nyilvántartással kapcsolatos adatkezeléshez -**

1. **Adatkezelő megnevezése:**

Székesfehérvár Megyei Jogú Város Jegyzője (a továbbiakban: Jegyző), 8000 Székesfehérvár, Városház tér 1.;

+36 (22) 537-103; jegyzo@pmhiv.szekesfehervar.hu

1. **Adatvédelmi tisztviselő elérhetőségei:**

8000 Székesfehérvár, Városház tér 1.; adatvedelem@pmhiv.szekesfehervar.hu

1. **A kezelt személyes adatok köre:**
2. **A Jegyző által az óvodaköteles gyermekekről vezetett nyilvántartásban szereplő adatok:**
3. A közoktatási intézményre vonatkozó adatok:
* neve
* székhelye
* OM azonosító
* ügyviteli hely
1. A gyermek:
* neve
* anyja neve
* születési helye, ideje
* lakóhelye,
* tartózkodási helye
* jogviszony jellege
1. **Amennyiben a szülő a kötelező óvodai nevelés alóli felmentés iránti kérelmet nyújt be:**
2. Szülő/törvényes képviselő adatai:
* neve
* születési neve
* lakóhelye
* tartózkodási helye
1. Gyermek:
* neve
* születési helye, ideje
* anyja neve
1. A felmentésre vonatkozó adatok:
* a felmentés időtartama
* indoka
1. Egyéb, a kérelemben szereplő személyes adat
2. **Az óvodakötelezettség külföldön történő teljesítéséről szóló bejelentés esetén:**
3. Szülők/törvényes képviselők adatai:
* nevük
* születési nevük
* lakóhelyük
* tartózkodási helyük
* külföldi elérhetőségük (levelezési cím, e-mail cím, telefonszám)
1. Gyermek:
* neve
* születési neve
* születési helye, ideje
* anyja neve
* lakóhelye
* tartózkodási helye
1. Az óvodakötelezettség külföldön történő teljesítésével kapcsolatos adatok:
* a külföldön történő óvodai nevelés kezdete
* ország, ahol a kötelezettséget teljesíti
* a gyermek külföldi nevelési intézményben létesített jogviszonyának igazolása
1. Egyéb, a kérelemben szereplő személyes adat
2. **Az adatkezelés célja:**

A Jegyző a fenti adatokat - jogszabályi rendelkezés alapján előírt - nyilvántartási kötelezettségének teljesítése céljából kezeli.

1. **Az adatkezelés jogalapja:**

**A III. pontban meghatározott adatokat a Jegyző:**

- A nemzeti köznevelésről szóló 2011. évi CXC. törvény

- A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet alapján kezeli.

Az adatkezelés jogalapja az Európai Parlament és a Tanács 2016. április 27-i (EU) 2016/679 Rendelete (általános adatvédelmi rendelet, a továbbiakban: GDPR) 6. cikk (1) bekezdés e) pontja (az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges).

1. **Az adatkezelés időtartama:**

A Jegyző a személyes adatokat a gyermek óvodakötelezettségének megszűnéséig kezeli.

1. **Címzettek:**

A nemzeti köznevelésről szóló 2011. évi CXC. törvény 8. § (2) bekezdés alapján a Jegyző e tájékoztató III.2. pontjában rögzített kérelemben szereplő adatokat – véleményezés céljából – megküldi az érintett óvoda igazgatójának, illetve a Humán Szolgáltató Intézetnek.

1. **Az Ön adatkezeléssel kapcsolatos jogai:**

Önt a személyes adatai, illetve gyermeke személyes adatai kezelésével összefüggésben az alábbi jogok illetik:

1. **Hozzáféréshez való jog**

Ön jogosult arra, hogy a Jegyzőtől visszajelzést kapjon arra vonatkozóan, hogy az Ön, illetve gyermeke személyes adatainak kezelése folyamatban van-e.

Amennyiben ilyen adatkezelés folyamatban van, jogosult arra, hogy tájékoztatást kapjon:

* az adatkezelés céljáról,
* az érintett személyes adatok kategóriáiról,
* a címzettekről, akikkel a személyes adatokat közölték vagy közölni fogják,
* a személyes adatok tárolásának időtartamáról, valamint
* a személyes adatok gyűjtésének módjáról.

A hozzáféréshez való jog keretén belül a Jegyző az adatkezelés tárgyát képező személyes adatok másolatát díjmentesen az Ön rendelkezésére bocsátja. További másolásért a Jegyző az adminisztratív költségeken alapuló, észszerű mértékű díjat számíthat fel.

1. **A helyesbítéshez való jog**

Ön jogosult arra, hogy kérésére a Jegyző indokolatlan késedelem nélkül helyesbítse az Önre, illetve gyermekére vonatkozó pontatlan személyes adatokat.

1. **A törléshez való jog**

Az Ön kérésére a Jegyző köteles a személyes adatokat indokolatlan késedelem nélkül törölni, ha

* a személyes adatokra már nincsen szükség abból a célból, amelyből azokat gyűjtötték vagy más módon kezelték, vagy
* Ön tiltakozik az adatkezelés ellen, és nincsen elsőbbséget élvező jogszerű ok az adatkezelésre, vagy
* a személyes adatokat jogellenesen kezelték.
1. **Az adatkezelés korlátozásához való jog**

Ön jogosult arra, hogy kérésére a Jegyző korlátozza az adatkezelést, ha

* Ön vitatja a személyes adatok pontosságát (ez esetben a korlátozás arra az időre vonatkozik, amely lehetővé teszi, hogy a Jegyző ellenőrizze a személyes adatok pontosságát)
* ha az adatkezelés jogellenes, és Ön ellenzi az adatok törlését, és ehelyett kéri azok felhasználásának korlátozását, vagy
* a Jegyzőnek már nincsen szüksége a személyes adatokra adatkezelés céljából, de Ön igényli azokat jogi igények előterjesztéséhez, érvényesítéséhez vagy védelméhez,
* Ön tiltakozott az adatkezelés ellen (ez esetben a korlátozás arra az időtartamra vonatkozik, amíg megállapításra nem kerül, hogy a Jegyző jogos indokai elsőbbséget élveznek-e az Ön jogos indokaival szemben).
1. **Tiltakozáshoz való jog**

Ön jogosult arra, hogy a saját helyzetével kapcsolatos okokból bármikor tiltakozzon az Ön vagy gyermeke személyes adatainak a kezelése ellen, amennyiben annak alapja a GDPR 6. cikk (1) bekezdés e) pontja.

1. **Egyéb rendelkezések:**

A személyes adatok kezeléséről a Jegyző adatkezelési nyilvántartást vezet.

Az adatfeldolgozói feladatokat Székesfehérvár Megyei Jogú Város Polgármesteri Hivatala (Székesfehérvár, Városház tér 1.) és Önkormányzati Informatika Központ Nonprofit Kft. (Székesfehérvár, Városház tér 1.) látja el.

1. **Az adatkezeléssel kapcsolatos jogorvoslati lehetőségek:**

Ön a jogainak megsértése miatt vagy személyes adatai kezelésével összefüggő jogai érvényesítésével kapcsolatban a Jegyzőhöz, illetve a Székesfehérvári Törvényszékhez fordulhat.

Ön a Jegyzővel, illetve az adatkezeléssel szemben a **Nemzeti Adatvédelmi és Információszabadság Hatóság**nál panasszal élhet.

**A Hatóság elérhetősége:**

Cím: 1125 Budapest, Szilágyi Erzsébet fasor 22/C,

Levelezési cím: 1530 Budapest, Pf 5.,

Telefon: +36 (1) 391-1400

Fax: +36 (1) 391-1410

E-mail: ugyfelszolgalat@naih.hu